CELEX: 62011CN0165
Language: hu
Date: 2011-04-04 00:00:00
Title: C-165/11. sz. ügy: A Najvyšší súd Slovenskej republiky (Szlovák Köztársaság) által 2011. április 4-én benyújtott előzetes döntéshozatal iránti kérelem — Daňové riaditeľstvo Slovenskej republiky kontra Profitube s.r.o.

2.7.2011   
            
            
               HU
            
            
               Az Európai Unió Hivatalos Lapja
            
            
               C 194/9
            
         A Najvyšší súd Slovenskej republiky (Szlovák Köztársaság) által 2011. április 4-én benyújtott előzetes döntéshozatal iránti kérelem — Daňové riaditeľstvo Slovenskej republiky kontra Profitube s.r.o.
   (C-165/11. sz. ügy)
   2011/C 194/12
   Az eljárás nyelve: szlovák
   
      A kérdést előterjesztő bíróság
   
   Najvyšší súd Slovenskej republiky
   
      Az alapeljárás felei
   
   
      Felperes: Daňové riaditeľstvo Slovenskej republiky
   
      Alperes: Profitube s.r.o.
   
      Az előzetes döntéshozatalra előterjesztett kérdések
   
   
               1.
            
            
               Kizárólag a közösségi vámjogi szabályok alkalmazandóak-e az ugyanazon vámraktárban történő említett termékértékesítésre olyan esetben, ahol egy európai uniós tagállam területén található közvámraktárba e tagállam importőre 2005-ben és 2006-ban olyan, nem európai uniós tagállam (Ukrajna) területéről származó termékeket importált, amelyeket később a nevezett vámraktárban felfüggesztő eljárás keretében történő aktív feldolgozási eljárás során átalakítottak, és ahol a végterméket az azt feldolgozó jogalany, ahelyett, hogy a 2913/92 rendelet 114. cikke értelmében azonnal exportálta volna, ugyanabban a vámraktárban átruházta egy másik, ugyanazon uniós tagállamban honos társaság részére, amely a terméket a fent említett vámraktárból nem bocsátotta szabad forgalomba, hanem később újra vámraktározási eljárás alá vonta, vagy pedig a szóban forgó értékesítéssel a jogi helyzet megváltozott oly módon, hogy a nevezett ügylet az 1977. május 17-i 77/388/EGK hatodik tanácsi irányelv (1) hatálya alá került, más szóval hogy a hozzáadottértékadó-rendszer hatodik irányelv értelmében vett céljára figyelemmel lehetséges-e egy tagállam területén található közvámraktárat a Közösség, pontosabban e tagállam területe részének tekinteni a hatodik irányelv 3. cikke értelmében?
            
         
               2.
            
            
               A joggal való visszaéléssel kapcsolatos ítélkezési gyakorlat (a C-255/02. sz. Halifax-ügyben 2006. február 21-én hozott ítélet) fényében, amelyet az Európai Unió Bírósága a hatodik irányelv tekintetében alakított ki, értékelhető-e úgy a fent leírt helyzet, hogy a Szlovák Köztársaságban található közvámraktárban történő termékértékesítés által a felperes már visszterhes belföldi termékértékesítést valósított meg?
            
         
               3.
            
            
               Az első kérdésre adandó igenlő válasz esetén, amennyiben tehát a szóban forgó ügylet a hatodik irányelv hatálya alá tartozik, ezen ügylet adóztatandó tényállást képez-e,
               
                           a)
                        
                        
                           amely a hatodik irányelv 10. cikke (1) és (2) bekezdésének értelmében az adó felszámíthatóságához kapcsolódik, mivel a termékértékesítésre a Szlovák Köztársaság területén található közvámraktárban került sor, vagy
                        
                     
                           b)
                        
                        
                           mivel a termékek harmadik országból történő behozatalát követően (a hatodik irányelv 10. cikkének (3) bekezdése), vagy a nevezett vámraktárban történő tárolásuk során a tárolt termékek valamely másik tagállambeli személy részére történő értékesítése következtében a vámeljárás befejeződött?
                        
                     
         
               4.
            
            
               Teljesülnek-e a hatodik irányelv preambulumában megfogalmazott célok, és különösen a GATT (WTO) céljai, ha egy harmadik államból a vámraktárba behozott, majd ott átalakított és valamely, az Európai Közösségek tagállamának területén található vámraktárban értékesített termékek értékesítése a nevezett tagállamban nem tartozik a hozzáadottértékadó-szabályozás hatálya alá?
            
         
      (1)  A tagállamok forgalmi adóra vonatkozó jogszabályainak összehangolásáról — közös hozzáadottértékadó-rendszer: egységes adóalap-megállapításról szóló, 1977. május 17-i 77/388/EGK hatodik tanácsi irányelv (HL L 145., 1. o.; magyar nyelvű különkiadás 9. fejezet, 1. kötet, 23. o.).